TSR รุกธุรกิจสินเชื่อรายย่อย ตั้งบริษัท “เธียรสุรัตน์ ลีสซิ่ง”
TSR รุกธุรกิจสินเชื่อรายย่อย ตั้งบริษัท “เธียรสุรัตน์ ลีสซิ่ง” ทุนจดทะเบียน 50 ลบ. 
27 มิ.ย. 2559

นายวิรัช  วงศ์นิรันดร์ กรรมการผู้จัดการ บริษัท เธียรสุรัตน์ จำกัด (มหาชน) หรือ TSR เปิดเผยว่า ที่ประชุมคณะกรรมการบริษัท เมื่อวันที่ 24 มิถุนายน 2559 ได้มีมติจัดตั้งบริษัทย่อย คือ บริษัท เธียรสุรัตน์ ลีสซิ่ง จำกัด ทุนจดทะเบียน 50 ล้านบาท จำนวน 10 ล้านหุ้น ราคาหุ้นละ 5 บาทซึ่ง TSR ใช้เงินลงทุนประมาณ 50 ล้านบาท  ถือหุ้นในสัดส่วน 99.99998% และสมาชิกครอบครัวแจ้งอยู่ 2 คน ถือในสัดส่วนรวม 0.00002%โดยบริษัทดังกล่าว ดำเนินธุรกิจ
1. ให้สินเชื่อรายย่อย Micro Finance และ Nano Finance
2. ให้สินเชื่อส่วนบุคคล
3. ให้สินเชื่อประเภทลีสซิ่ง และเช่าซื้อ
4. ให้บริการสินเชื่อทะเบียนรถ
5. ให้กู้ยืมเงินโดยวิธีรับจำนองอสังหาริมทรัพย์ หรือรับซื้ออสังหาริมทรัพย์โดยวิธีขายฝาก
6. รับซื้อเอกสารทางการเงิน
ทั้งนี้ ตามหลักเกณฑ์ เงื่อนไข และการอนุมัติของหน่วยงานที่เกี่ยวข้อง โดยมอบหมายให้กรรมการผู้จัดการ และ/หรือบุคคลที่ได้รับมอบอำนาจจากคณะกรรมการบริษัทยื่นคำขอจัดตั้งบริษัทและขอใบอนุญาต รวมทั้งดำเนินการต่างๆ ที่จำเป็นเกี่ยวกันการประกอบกิจการตามกรอบวัตถุประสงค์ดังกล่าวต่อหน่วยงานที่เกี่ยวข้อง อย่างไรก็ตาม การดำเนินจัดตั้งบริษัทดังกล่าวเป็นตามไปมติที่ประชุมบอร์ด ครั้งที่ 3/2559 เมื่อวันที่ 12 พฤษภาคม 2559